kardosdrur/scandi-wiki huggingface dataset:
The Number of the Beast

The Number of the Beast er et album fra heavy metalbandet Iron Maiden der blev udgivet i 1982 gennem EMI i England og originalt gennem Harvest Records/Capitol Records i USA (nu gennem Sanctuary Records/Columbia Records) Metal-Rules.com kårede det som det andet bedste heavy metalalbum til dato.

Historie 
Selvom Iron Maiden var ved at opnå høj succes i verden takket være deres gennembrud med albummet Killers, blev forsanger Paul Di'Anno fyret fra bandet på grund af hans alkohol og stofmisbrug. The Number of the Beast blev derfor Bruce Dickinsons debutalbum med bandet. 

Albummet endte på den engelske hitliste som nummer 1 med singlen "Run to the Hills" som nåede plads nummer 7. 

På Billboard musikhitlisten hittede "Hallowed be thy name" som nummer 50 på Mainstream Rock listen. Albummet havde sit toppunkt som nummer 33 og nummer 150 på Pop Albums og Billboard Top 200 hitlisten. I 1983 blev The Number of the Beast tildelt gold status i USA og platinum nogen få år efter. 

Dette er det eneste album hvor trommespilleren Clive Burr har skrevet en sang. Det er en af de mange grunde til albummet er så forskelligt fra de forrige udgivelser også på grund af vokalist udskiftningen. Dette var også det første album hvor Adrian Smith havde været med til at skrive sangene på. 

Iron Maidens bassist, Steve Harris har udtalt at det var en fejltagelse fra bandets side at inkludere sangen "Gangland". Bandet stod med valget mellem "Gangland og "Total Eclipse" da albummet skulle udgives, og de valgte "Gangland", hvilket var det forkerte valg. Baggrunden på albumcoveret er blå på det originale album fra 1982. Dette var også en fejl. Baggrunden skulle have været sort.  

I 1998 blev en remastered version af The Number of the Beast udgivet hvor "Total Eclipse" var inkluderet og baggrunden på albumcoveret sort, som det oprindeligt var meningen at det skulle være.

Under anklage 
Albummet skabte en del stridigheder, mest i Amerika på grund af sangteksterne blev fejlfortolket og folk mente at sangen "The Number of the Beast" lagde vægt på satanistiske værdier. Iron Maiden blev derfor anklaget for at være satanister. Bandet afviste dog anklagerne og påpegede at sangen handlede om en drøm Steve Harris havde om Satan. Mange medier mente dog alligevel det modsatte, inklusiv Rolling Stone som udtalte at "opkæften sammen med formålsløshed beviser endnu engang, at dårligt musik er helvedet."

Numre 
 "Invaders" – 3:23
 "Children of the Damned" – 4:34
 "The Prisoner" – 6:02
 "22 Acacia Avenue" – 6:36
 "The Number of the Beast" – 4:50
 "Run to the Hills" – 3:52
 "Gangland" – 3:47
 "Hallowed be thy name" – 7:10

Musikere 
 Bruce Dickinson – Vokal
 Dave Murray – Guitar
 Adrian Smith – Guitar, bagvokal
 Steve Harris – Bas guitar, bagvokal
 Clive Burr – Trommer

Noter 
 

Album fra 1983
Iron Maiden-album
Almindsø

Almindsø eller Almind Sø er en dyb, meget ren sø i den sydvestlige ende af Silkeborg, med afløb ned til Gudenåen gennem Vejlsø. Der er ca. 4 km rundt om Almindsø. Der er ingen landbrug omkring eller forurenende afløb til søen, så den er en af de reneste større søer i Danmark, og den er en populær badesø med to store badeanstalter, Østre og Vestre, og derudover Degnebadet og Aggerholm Strand. Almindsø er en del af Natura 2000 EF-habitatområde nr. 181, som omfatter store dele af Silkeborgskovene. Der er en interessant flora og fauna med blandt andet 20 arter af undervandsplanter og 450 arter af vandlevende smådyr. Isfugle og fiskehejre ses ofte ved Almindsø, og i Vesterskov ved Almindsø kan man se ravne, stor hornugle og sortspætter.
Almindsø bruges dagligt af mange lokale til gåture rundt om søen. Det er en kuperet og smuk tur på godt fire kilometer. Der er flere bænke og udsigtspunkter undervejs. Andre vælger at løbe ruten rundt om Almindsø. Der er nogen, der cykler Mountainbike på en anlagt bane i Vesterskov bag søen.

Ved søens sydside er der høje skrænter med okkerholdige kildevæld ved foden og de to tilløb Skade Bæk og Odder Bæk. Det meste af vandtilførslen kommer dog fra forbindelse til grundvandet og flere kilder i søens bund. Almindsø ligger højere i landskabet end Vejlsø. Det overskydende vand fra Almindsø løber ned til Vejlsø via Fårbæk gennem den anlagte odderpassage under Horsensvej. Vandet fra Vejlsø løber videre ud i Gudenåsystemet.

Kilder 

Søer i Silkeborg Kommune
Silkeborgs geografi
Postdistrikt

Et postdistrikt er et geografisk område, der i postal sammenhæng hører sammen, typisk ved at det betjen(t)es fra samme postkontor.

I Danmark har der historisk set været en entydig sammenhæng mellem postdistrikter og postnumre, idet de fleste postdistrikter havde ét postnummer, mens en række større postdistrikter havde flere postnumre. I København har København K, København V og Frederiksberg C således ét postnummer pr. gade, foruden særlige postnumre til postbokse og store postmodtagere.

I dag er en række postdistrikter langt sammen, og der er ikke længere en entydig sammenhæng mellem postnummer og postdistrikt.

Eksternt link 
en diskussion om emnet i dk.kultur.sprog

Distrikt
Postnumre
Vinkelhalveringslinje

En vinkelhalveringslinje er en linje, der deler en vinkel i to lige store dele. Den er m.a.o. det geometriske sted for de punkter, som hver især befinder sig lige langt fra hver af de to linjer, der danner vinklen.

I en vilkårlig trekant, hvor topvinklerne ,  og  samt disses modstående sider ,  og  kendes, kan en ligning for fx 's halveringslinje  bestemmes ved på  at lokalisere punktet , jævnfør Figur 1.

Først beregnes de fra  og  på  nedfældede højder:

;

.

Dernæst defineres forholdstallet:

,

som ganget med fx  giver .

Lader vi toppunkterne være givet ved

,

 og

,

kan 's koordinater bestemmes som følger:

;

.

Hvis

 og

,

er halveringslinjens parametriske ligning givet ved

,

mens dens kartesiske ligning kan skrives på formen

  

  

.

Skæring mellem vinkelhalveringslinjer 
Da vinkelhalveringslinjerne skærer hinanden i centrum for trekantens indskrevne cirkel, er det vigtigt at kunne bestemme skæringspunktet mellem mindst to af disse linjer. Her er et eksempel på, hvordan det kan gøres. Da vi allerede kender 's halveringslinjes kartesiske ligning (se ovenfor), anfører vi nu den parametriske ligning for 's halveringslinje, der er givet ved

,

og som skærer  i punktet , bestemt ved

,

.

Ligningen for 's halveringslinje indsættes nu i ligningen for 's:

,

som efter indsættelse i 's halveringslinjes ligning giver skæringskoordinaterne:

,

.

Bemærk, at -parameteren, før den isoleres på venstresiden, omdøbes til .

Vinkelhalveringsteorem 

I henhold til det såkaldte vinkelhalveringsteorem, er

, 

hvilket nu vil blive bevist: Ifølge de trigonometriske læresætninger (for sinus, cosinus og tangens i retvinklede trekanter) er

 og

,

hvilket man kan forvisse sig om ved at gange over kors i begge ligninger.

Da højresiderne i disse er ens, må venstresiderne også være det, og med denne konstatering er beviset fuldført.

Indsættes de kendte parametre (sidelængderne ,  og ) i vinkelhalveringsteoremet, kan 's koordinater bestemmes uden direkte brug af trigonometriske beregninger:

Efter omskrivningen af forholdstallet  finder vi igen, at 's koordinater er givet ved

, 

.

Eksterne henvisninger 
Vinkelhalvering. Program til beregning af vinkelhalveringslinjer og skæringer mellem disse etc.

Angle Bisector Theorem (med henvisning til Euklid). Fra ProofWiki.

Angle Bisector Theorem. Fra Art of Problem Solving.
Geometri
Jørgen Boberg

Jørgen Brems Boberg (født 24. oktober 1940 i Roskilde, død 24. august 2009) var en dansk kunstmaler.

Han blev gift i 1984 med journalist og forfatter Rie Boberg. Han var far til forfatteren Thomas Boberg (født 1960), skuespiller Sarah Boberg (født 1966), teaterleder, dramatiker og instruktør Simon Boberg (født 1969) og fik med Rie tillige sønnen Daniel.

Han debuterede i 1962 på Kunstnernes Efterårsudstilling. I 1966 var han medstifter af Kunstnergruppen Passepartout og siden 1972 medlem af Grønningen.
 
Han blev tildelt såvel Eckersberg Medaillen som Thorvaldsen Medaillen.

I 30 år boede Jørgen Boberg ved Pietrasanta i Toscana i Italien.

Kilder og eksterne henvisninger 
 
 Rie Bobergs hjemmeside
 Allgemeines Künstlerlexikon : die bildenden Künstler aller Zeiten und Völker - Saur, München, 1992
 Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays - Bénézit, Paris, 1999

Malere fra Danmark
Modtagere af Eckersberg Medaillen
Personer fra Roskilde
Danskere i 1900-tallet
Portrætmalere
Modtagere af Thorvaldsen Medaillen
Grafikere fra Danmark
Personer i Kraks Blå Bog (afdøde)
Raffinaderi

Et raffinaderi er et forarbejdningsanlæg, som via kemiske og fysiske processer og operationer raffinerer råmaterialer til brugbare produkter, dette gøres især ved destillation.

Blandt de mest kendte former for raffinaderier er olieraffinaderier og sukkerraffinaderier, men også bioraffinaderier vinder frem.

Se også 
 Destilleri

Kemi
Råstofudvinding
MS Sleipner

MS Sleipner var ligesom som MS Draupner en katamaran-passagerfærge bygget af Austal Ships i Australien, der 1999 leveredes til Hardanger Sunnhordlandske Dampskipsselskap (HSD) og indsattes på Flaggruten mellem Stavanger, Haugesund og Bergen).
Fredag den 26. november 1999 kl. 18.50 forlod Sleipner Haugesund med 85 personer ombord og kurs mod Bergen, men kort efter grundstødte hurtigfærgen på klippeskæret Store Bloksen i Sletta-farvandet et par km nord for Ryvarden fyr i Sveio kommune i Hordaland.
Kl. 19.08 varsledes kystredningstjenesten og 40 minutter senere sank færgen. 69 personer reddedes, mens 16 omkom.

Ved forliset blev færgen totalskadet.

Eksterne links 
 Sleipner & Draupner - austal.com
 Hurtigbåten MS Sleipners forlis 26. november 1999   - regjeringen.no
 Sinking of the MS Sleipner on 26 November, 1999 – KAMEDO-report 77  - socialstyrelsen.se
 H/B ”SLEIPNER” 1999 - skipsarkiv-rogaland.net
 Sleipner - vesselfinder.com
 Sleipner - 9193032 - Passengers ship  - maritime-connector.com
 MV Sleipner (+1999) - wrecksite.eu
 RINA-Canepa & Campi: quando il made in Italy è criminale  Canepa & Campi – Made in Italy CRIMINALE!   - piemonte.indymedia.org
 Katamaran sank ud for den norske kyst - BT 26. november 1999.
 11 omkommet i norsk skibsforlis - Jyllands-Posten 26. november 1999.
 Einar er helten fra «Sleipner» - dagbladet.no 28. november 1999.
 Ulykkesfærge måtte ikke sejle i hård sø Berlingske 29. november 1999.
 Hård kritik af hurtigfærge - Ingeniøren 8. november 2000.
 Får millionerstatning 13 år etter Sleipner-forliset - NRK 18. december 2012.

Se også 
 :no:Sleipner-forliset
 :no:HSD (Hardanger Sunnhordlandske Dampskipsselskap), indgik 2006 i transportselskabet Tide.
 :no:Sletta ved Ryvarden
 :no:Ryvarden fyr

Passagerskibe
Skibe fra Norge
Skibskatastrofer
EU-habitatområde

EU-habitatområde er et naturområde der er beskyttet efter EUs Habitatdirektivet fra 1992 (Rådets direktiv 92/43/EØF om bevaring af naturtyper samt vilde dyr og planter med senere ændringer) som forpligter EU's medlemsstater til at bevare naturtyper og arter, som er af betydning for EU. Det gøres ved at udpege habitatsområder for at bevare og genoprette vores natur. Hvert område er udvalgt for at beskytte bestemte naturtyper og arter af dyr og planter. Habitatdirektivet omfatter mere end 200 naturtyper og 700 arter af planter og dyr, hvoraf der findes ca. 60 naturtyper og mere end 100 arter i Danmark.

I Danmark findes der 261 habitatområder med et samlet areal på ca. 19.300 km², hvoraf hovedparten er hav.  Disse er sammen med fuglebeskyttelsesområder og ramsarområder samlet i 250 Natura 2000-områder, der i næste periode, 2022 til 2027 udvides til 257 områder

Se også 
 Internationale naturbeskyttelsesområder i Danmark
 Habitatdirektivet
Naturtyper i Danmark

Kilder og henvisninger 

 Rådets direktiv 92/43/EØF af 21. maj 1992 om bevaring af naturtyper samt vilde dyr og planter  

Naturbeskyttelse
Forstædernes Bank

Forstædernes Bank (eller FB) var en dansk bank, som blev etableret den 21. april 1902 i Taastrup vest for København af sagfører Alfred Sørensen og en kreds af erhvervsfolk, gartnere og gårdejere. Banken blev oprindeligt navngivet De københavnske Forstæders Bank, da Alfred Sørensen ønskede en bank, der omfattede alle de københavnske forstæder og være et alternativ for til hovedstadens store banker.

Banken havde i 2000'erne 20 afdelinger fordelt i hele København og 1 enkelt i Aarhus. De primære konkurrenter var de største pengeinstitutter i Danmark.

I 2008 købte Nykredit Forstædernes Bank og den administrerende direktør er nu Peter Engberg Jensen. Banken fortsatte under brandet Forstædernes Bank, indtil den pr. 1. april 2010 blev fusioneret ind i Nykredit Bank.

Den fejlslagne overtagelse af Forstædernes Bank kostede Nykredit op mod 8 mia. kr. i årene efter overtagelsen.

Noter

Ekstern henvisning 
FBs officielle hjemmeside 

Tidligere banker i Danmark
Etableret i 1902
Ophørt i 2010
Nykredit
Atammik

Placering: 

Atammik (tidligere stavet Atangmik) er en grønlandsk bygd med 195 indb., (2022) i Qeqqata Kommune. Den er beliggende ved mundingen af Fiskefjorden i Vestgrønland i området for den tidligere Maniitsoq Kommune. Bygden ligger på fastlandet ca. 83 km syd for Maniitsoq og ca. 80 km. nord for Nuuk.

Social- og sundhedsvæsen
Skolen i Atammik, Atammiup atuarfia, har ca 23 elever som er fordelt i 5 klasser. I år 2000 blev en ny sportshal indviet. 

Atammik får lægebesøg fra Maniitsoq ca. hver anden måned. I løbet af to arbejdsdage ses typisk 30-40 patienter. Der foretages almindelig klinisk diagnostik inkl. gynækologiske undersøgelser. Arbejdet omfatter også mindre operation eroochirurgia minor. Planlagte fødsler foregår på sygehuset i Maniitsoq. Rutinemæssige spædbarnsundersøgelser og vaccinationer foregår på samme måde som i sundhedsplejen i Maniitsoq. De fortages af det lokale personale eventuelt i samarbejde med besøgende læge på bygdens sygeplejestatoon.

Demografi
Som en af de få bygder i Grønland har bygden i de senere år oplevet en befolkningsfremgang. Bygden har desuden en stor andel børn.

Erhverv
Fiskefjorden er et stort kompleks af fjorde og indsøer. De enorme mængder vand, som transporteres ud og ind af fjorden af tidevandet giver en meget kraftig strøm på de smalleste steder. 
 
Fra 2005-2010 drev mineselskabet Minelco ved Fiskefjorden en olivinmine med en moderne havn, havneanlæg, veje, knuseanlæg og en lille bygd, hvor de cirka 50-60 minearbejdere boede, ca. 40 km. fra Atammik. Olivin er et mineral, som hjælper til med at rense slagger fra jernmalmen der fortrinsvis benyttes i produktionen af stål. Minen ved Fiskefjorden producerede årligt to mio. ton olivin, der blev knust, sorteret og kvalitetssikret, inden det forlod den grønlandske vestkyst.

Eksterne henvisninger 
 www.arktiskebilleder 
 Vejret i Atammik
 Kort

Bygder i Qeqqata Kommune
MS Midnatsol

MS Midnatsol er et af tolv skibe som indgår i Hurtigruten på norskekysten fra Bergen til Kirkenes og retur. M/S Midnatsol er bygget på Fosen Mek. Verksted på nordsiden af Trondheimsfjorden som det andet af to søsterskibe – søsteren er MS Trollfjord fra 2002. M/S Midnatsol var indtil 2007 det nyeste passager- og stykgodsskib i Hurtigruten ASAs flåde. I maj 2007 overgik denne ære til nyleverede M/S Fram, der dog indtil nu udelukkende har sejlet cruise i farvandene omkring Grønland (sommer) og Antarktis (når der er vinter her).

M/S Midnatsol adskiller sig fra søsterskibet ved brug af varme/gyldne farver i interiøret, hvor M/S Trollfjord er præget af kølige/blålige nuancer. Derfor kaldes M/S Midnatsol internt sommerskibet, hvor M/S Trollfjord er vinterskibet.

M/S Midnatsol adskiller sig også fra søsterskibet, fordi det i det norske militære beredskab har status af hospitalsskib, hvilket bl.a. betyder, at visse kahytsgange er bygget bredere end nødvendigt a.h.t. skibets brug som cruise- og passagerskib. I denne rolle afløste det Color Lines færge, M/S Peter Wessel.

M/S Midnatsol har endvidere været beskrevet i tv-serien "Hurtigruten 365", hvor man følger store og små begivenheder om bord. Denne serie på oprindeligt 24 afsnit er produceret af det norske fjernsyn, NRK, i 2004-05. Den blev i en forkortet version på 12 afsnit sendt på DR1 i foråret 2007 under titlen "Kaptajnen byder velkommen om bord".

M/S Midnatsols dæk 

Dæk 1: Maskinrum m.v.

Dæk 2: Maskinrum m.v.

Dæk 3: Bildæk og 24 kahytter i kategori L

Dæk 4: Landgang, reception, kuffertopbevaring, administration og hotelchef, offentligt vaskeri, 24 kahytter i kategori I, 10 kahytter i L og 61 kahytter i kategori N.

Dæk 5: Restaurant Midnatsol, toiletter, køkken, buffet og cafeteria, legerum til børn, butik, konferencefaciliteter (Måne Amfi, Stjerne og Sol).

Dæk 6: 4 kahytter i kategori H, 15 kahytter i kategori I, 33 kahytter i kategori P, 4 kahytter i kategori Q. Endvidere er der mulighed for at nå hele vejen rundt om skibet udvendigt, hvis man har brug for frisk luft. Her hænger de 4 store redningsflåder og de to følgebåde. Dæk 6 fungerer også som landgang i Bergen.

Dæk 7: 5 kahytter i kategori F, 21 kahytter i kategori I, 10 kahytter i kategori L, 3 kahytter i kategori M, 34 kahytter i kategori U, 2 kahytter i kategori Q. Broen.

Dæk 8: 10 kahytter i kategori MG, 2 kahytter i kategori MX, 14 kahytter i kategori U, læseværelse (The Hamsum Room), Internetcafé, bibliotek (Eventyr), information, bar og dansegulv, toiletter, nedre panoramaområde.

Dæk 9: Øvre panoramaområde, bar, træningsfaciliteter og dampvand (M og K), soldæk jacuzzi, og helikopterdæk.

De to elevatorer foran kører mellem dæk 3 og 9, mens elevatoren i agterenden kun kører mellem 3 og 8.

Eksterne henvisninger 

 Om MS Midnatsol på hurtigruten.no 

Passagerskibe
Mohammed Mossadeq

Dr. Mohammed Mosaddeq (Persisk: محمد مصدق Moḥammad Moṣaddeq (Mosaddegh eller Mossadegh) (19. maj 1882 – 5. marts 1967) var den demokratisk valgte premierminister i Iran fra 1951 til 1953, hvor han blev fjernet ved et statskup.

Baggrund 
Han kom fra en aristokratisk familie, var nationalist og passioneret modstander af udenlandsk indblanding i Iran. Han var forfatter, administrator, sagfører, prominent parlamentariker og statsmand.

Han er mest kendt som arkitekten af nationaliseringen af den iranske olieindustri, som havde været under britisk kontrol gennem Anglo-Iranian Oil Company (AIOC), nu British Petroleum (BP).

Mosaddeq blev fjernet fra magten 19. august 1953 ved et statskup, støttet og finansieret af den britiske og amerikanske regering og ledet af general Fazlollah Zahedi. Operationen blev kendt i Amerika under dets CIA kodeord, TPAJAX, Operation Ajax. I Iran er det kendt som 28 Mordad 1332- kuppet efter datoen i den iranske kalender. Mosaddeq blev holdt fængslet i tre år og sad derefter i husarrest til sin død.

Han blev erstattet af Mohammad Reza Pahlavi, der nu blev enevældigt statsoverhoved og ansvarlig udøver af regeringsfunktionen. Kuppet blev ledet af CIA-agent Kermit Roosevelt, Jr., barnebarn af den amerikanske præsident Theodore Roosevelt.

Noter 
 

Politikere fra Iran
Personer fra Teheran
Christian Poncelet

Christian Poncelet (født 24. marts 1928 i Blaise, død 11. september 2020) var en fransk politiker. Poncelet repræsenterede partiet Union pour un Mouvement Populaire. Han har i perioden 1998-2008 præsident (formand) for det franske senat.

Poncelet var tidligere borgmester i byen Remiremont og leder af generalrådet for Vosges.

Referencer

Eksterne henvisninger 

Politikere fra Frankrig
Rysensteen Gymnasium

Rysensteen Gymnasium er et gymnasium på Vesterbro i København.

Skolen blev grundlagt i 1881 som Laura Engelhardts Skole i Stormgade 16. Skolen var en privat pigeskole, og undervisningen foregik i Laura Engelhardts forældres lejlighed. Grundet pladsmangel flyttede skolen i 1895 ind i nyopførte bygninger i Rysensteensgade 3. Skolen blev i 1919 overtaget af Københavns Kommune som Rysensteen Gymnasium. I 1932 flyttede skolen til Tietgensgade, og overtog bygningerne fra den nedlagte Tietgensgade Skole. Den røde bygning på Tietgensgade 74, hvor Rysensteen Gymnasium ligger i dag, var opført i 1885-86 som kommuneskole af arkitekt Hans J. Holm. Omkring årtusindskiftet fik skolen nye lokaler i Den brune kødbys gamle stalde til fagene geografi, billedkunst, kemi, naturfag og fysik. I 2002 skete en omfattende ombygning af hovedbygningen hvor bl.a. administrationsområdet og skolens studiecentre blev renoveret. I januar 2003 stod et nyt musiklokale færdigt.

I 2011 valgte man pga. pladsmangel at leje sig ind i lokaler i Den Hvide Kødby, nærmere bestemt på Flæsketorvet, som ligger 7-8 minutters gang fra gymnasiets hovedbygning.

I marts 2020 lukkede gymnasiet midlertidigt som den første skole i Danmark under coronakrisen, efter to elever havde fået konstateret coronavirus, for at "hindre smittespredning blandt elever og skolens medarbejdere".

Rektorer 
 1881-1919 Laura Engelhardt (1856-1941)
 1919-1931 Maria Nielsen (1882-1931)
 1931-1950 Anne Marie Bo (1885-1972)
 1950-1963 Aagot Lading (1909-1963)
 1963-1970 Svend Atke (1910-1993)
 1970-1994 Birthe Christensen (1927-)
 1994-1999 Johannes Nymark (1944-)
 1999- Gitte Harding Transbøl (1959-)

Kendt lærer 

 Bjørn Grøn, matematiklærer, matematikbogsforfatter, forlægger, boghandler og politiker

Udvalgte studenter fra Rysensteen Gymnasium 

 1930: Else Kai Sass, kunsthistoriker, professor i kunsthistorie og museumsinspektør
 1931: Kirsten Auken, overlæge dr.med. og politiker
 1933: Gerda Møller, politiker
 1934: Tove Clemmensen, kunsthistoriker
 1937: Bodil Schmidt-Nielsen, fysiolog
 1944: Bodil Udsen, skuespillerinde
 1955: Ester Larsen, læreruddannelse og senere og cand.phil. samt politiker, minister
 1966: Karen Jespersen, journalist og politiker, MF og minister
 1983: Line Barfod, jurist og politiker, MF
 1983: Naser Khader, cand.polit. og politiker, MF
 1988: Lars Ranthe, skuespiller
 1992: Iben Claces, forfatterinde
 2007: Gry Möger Poulsen, BA i International Erhvervsøkonomi og Politik samt politiker

Kilder

Eksterne henvisninger 
 Rysensteen Gymnasium

Uddannelsesinstitutioner i København
Gymnasier i Danmark
Etableret i 1881
Vesterbro
Patrick Bloche

Patrick Bloche (født 4. juli 1956 i Neuilly-sur-Seine) er en fransk politiker. Han repræsenterer Parti Socialiste.

Bloche sidder i Frankrigs nationalforsamling, noget han har gjort siden 2002. Bloche repræsenterer det syvende distrikt i Paris.

Fra 1995 til 2001 sad Bloche siddet i bystyret i Paris. Her kom han tilbage efter valget i 2008 og blev borgmester for 11te arrondissement.

Politikere fra Frankrig
Benoît Hamon

Benoît Hamon (født 26. juni 1967) er en socialistisk fransk politiker. Han repræsenterer Parti Socialiste og sad i Europaparlamentet fra 2004 til 2009. I Europaparlamentet var han med i De Europæiske Socialdemokrater.

Benoît Hamon blev 2. april 2014 udnævnt til Minister for undervisning, forskning og videregående uddannelser, en post han overtog efter Vincent Peillon.

Hamon grundlagde den socialistiske ungdomsorganisation Mouvement des jeunes socialistes i 1993. Han har ledet den frem indtil i 1995. Han blev derefter rådgiver for Lionel Jospin frem til 1997, da han gik over til en stilling som rådgiver for arbejds- og solidaritetsminister Martine Aubry. Hamon var rådgiver for Aubry frem til 2000.

I 2001 blev han valgt ind i bystyret i Brétigny-sur-Orge, før han i 2004 blev valgt til Europaparlamentet. 

Hamon markerede sig som modstander af EU's forfatningstraktat.

Hamon har bestridt stillingen som nationalsekretær i Parti socialiste. På europæisk niveau sidder Hamon i kommissionen for økonomiske sager og pengepolitik. Han er også næstleder i kommissionen for relationer til USA.

Den 29. januar 2017 vandt Hamon primærvalget om at blive socialisternes præsidentkandidat ved præsidentvalget i april og maj 2017.

Noter

Præsidentkandidater fra Frankrig
Medlemmer af Europa-Parlamentet fra Frankrig